钦定古今图书集成/明伦汇编/交谊典/第015卷 > 前调〈寄孙竹湖〉 前人
## 钦定古今图书集成/明伦汇编/交谊典/第015卷 > 前调〈寄孙竹湖〉 前人

“问讯竹湖，竹如之何，如何未归。道吴山越水，无非佳
处，来无定止，去亦何之。只怕秋来，未能忘耳，心与轻云一样飞。”愁无柰，但北窗寄傲，南涧题诗。人生万
事成痴。算世上久无公是非。恨云台突兀，无君子者，
雪堂流落，有美人兮。疏雨梧桐，微云河汉，钟鼎山林
无限悲。阳山县，是昌黎误汝，汝误昌黎。